Juana de Ibarbourou

Juana Ibarbourou (ezkondu aurretik Juana Fernández Morales; Melo, CerroLargo, 1892ko martxoaren 8a, Montevideo, 1979ko uztailaren 15a) uruguaitar idazlea izan zen. Abizen euskalduna bere senarrarena, Lucas Ibarbourourena, zen. Juana hogei urterekin ezkondu zen.

Literatura-ren sari nazionala jaso zuen 1959an. Amerikako Juana ezizena bere lanagatik jaso zuen. Uruguaiko Akademiako partaide hautatu zuten 1947an.

Juana Ibarbourou-ren liburuak hizkuntza ugaritan agertu izan diren, bere zenbait olerki Sabin Muniategik eta Santi Onaindiak euskaratuta daude. Amodioa du gairik behinena bere lanetan. Obra nagusiak hauek dira: Las lenguas del diamante (1919, Diamantearen mihiak), berehala ospea eman zion liburua; Cántaro fresco (1920, Suil freskoa), hitz lauz idatzitako olerkiak; Raíz salvaje (1922, Erro basa), izadiaren amodioa azaltzen duena; La rosa de los vientos (1930, Haizeen orratza), mina eta misterioaren azterketa zorrotza; Chico Carlo (1944) bere haurtzaroa kontatzen duen lana; Los sueños de Natacha (1944, Natacharen ametsak), umeentzako antzerkia. 1968an bere olerki lanen bilduma bat argitaratu zuen, Los mejores poemas (Poema onenak) izenburupean.

Obra

Poesia 
 Las lenguas de diamante, (1919).
 Raíz salvaje, (1922).
 La rosa de los vientos, (1930).
 Perdida, (1950).
 Azor, (1953).
 Mensaje del escriba, (1953).
 Romances del Destino, (1955).
 Angor Dei, (1967).
 Elegía, (1968).
 Obra completa (Acervo del Estado). Jorge Arbelechek zuzendutako lana bost liburukietan, (1992).
 Obras escogidas. Sylvia Puentes de Oyenard prestatutako antologia, Andrés Bello argitaletxea, Santiago (Txile), (1999).
 Rapsodia de Juana de Ibarbourou. Jorge Arbeleche eta Andrés Echevarría paratutako antologia. Rumbo argitaletxea, (2009).
 Perdida, La Pasajera y otras páginas. Jorge Arbeleche eta Andrés Echevarríaren aukeraketa. UTU argitaletxea eta Uruguaiko legebiltzarra, (2011).

Prosa 

 El cántaro fresco, (1920).
 Ejemplario, haurrentzat, (1928).
 Loores de Nuestra Señora, (1934),
 Estampas de la Biblia, (1934).
 Chico Carlo, haren haurtzaroari buruzko ipuina, (1944),
 Los sueños de Natacha, haurrentzako antzerkia, (1945).
 Canto Rodado, (1958).
 Juan Soldado, hemezortzi narrazio, (1971).

Euskaraz 
Hainbat olerki daude euskaratuta.

 Naikunde itzul.: Sabin Muniategi Olerti, 1982
 Emakume itzul.: Sabin Muniategi Olerti, 1982
 Seaska itzul.: Sabin MuniategiOlerti, 1982
 Ogei urteko semearen aldezko otoitza itzul.: Sabin Muniategi Karmel, 1972
 Estutasuna itzul.: Sabin Muniategi Karmel, 1972
 Alatz pozgarria itzul.: Sabin Muniategi Olerti, 1969
 Igali usaia itzul.: Sabin Muniategi Olerti, 1969
 Itundasun itzul.: Sabin Muniategi Olerti, 1969
 Aberatsak itzul.: Sabin Muniategi Olerti, 1969
 Pikondoa itzul.: Sabin Muniategi Karmel, 1968
 Irel-suzko itzul.: Santi Onaindia Olerti, 1965
 Galdua itzul.: Santi Onaindia Olerti, 1965
 Eriotza itzul.: Santi Onaindia Olerti, 1965
 Itxas-ontzia itzul.: Santi Onaindia Olerti, 1965
 Jareipena itzul.: Santi Onaindia Olerti, 1965
 Bidea itzul.: Santi Onaindia Olerti, 1965
 Aldia itzul.: Santi Onaindia Olerti, 1965

Erreferentziak

Ikus, gainera 
 Gaztelaniazko literatura
 Literatura amerikarra

Kanpo estekak 

Gaztelaniazko idazleak
Uruguaiko poetak
Uruguaiko ipuingileak
Uruguaiko haur literaturako idazleak
Uruguaiko feministak
Gaixotasun kardiobaskularrek hildakoak